Coba ceritain soal Simeon Sakskoburggotski dalam bahasa melayu

Tsar Simeon II dari Bulgaria  (Цар Симеон II (Tsar Simeon II); ;  atau nama kebanyakannya Simeon Borisov Sakskoburggotski (bahasa Bulgaria: Симеон Борисов Сакскобургготски; lahir 16 Jun 1937) merupakan raja terakhir Kerajaan Bulgaria sehingga kerajaannya digulingkan dalam suatu referendum pada tahun 1946. Kerabatnya dibuang negeri ke Iskandariah, Mesir dan kemudiannya ke Sepanyol atas suaka diberikan Jeneral Francisco Franco. Beliau kembali ke tanahairnya pada tahun 1996. Di sana, beliau membentuk suatu parti politik iaitu Gerakan Kestabilan dan Kemajuan Negara (Национално движение за стабилност и възход , Nacionalno dviženie za stabilnost i văzhod), di mana beliau memenangi pilihanraya negara tersebut pada tahun 2001 serta dilantik menjadi Perdana Menteri Republik Bulgaria dari Julai tahun sama sehingga Ogos 2005.

Beliau merupakan satu-satunya orang hidup yang memegang gelaran "Tsar" serta antara satu-satunya raja yang dilantik sebagai ketua pemerintah melalui pilihan raya berdemokrasi (selain mendiang raja Norodom Sihanouk yang pernah menjadi Perdana Menteri Kemboja).